钦定古今图书集成/明伦汇编/氏族典/第380卷 > 《凌迪知万姓统谱》 > 士壹
## 钦定古今图书集成/明伦汇编/氏族典/第380卷 > 《凌迪知万姓统谱》 > 士壹

按《吴志士燮传》：“燮弟壹，初为郡督邮，刺史丁宫征还
京都，壹侍送勤恪，宫感之，临别谓曰：‘刺史若待罪三
事，当相辟也’。后宫为司徒，辟壹。比至，宫已免，黄琬代
为司徒，甚礼遇壹。董卓乱，壹亡归乡里，交州刺史朱
符为裔贼所杀，州郡扰乱，燮乃表壹领合浦太守。建
安末年，孙权迁壹为偏将军，封都乡侯。后免为庶人”，
数岁，坐法诛。